**Dades de l’oferta laboral:**

**INFERMER/A PER RESIDÈNCIA DE PERSONES GRANS TORREBLANCA A SANT JOAN LES FONTS (LA GARROTXA).**

A Suara Cooperativa cerquem infermer/a per cobrir una vacant com a responsable higiènic-sanitària a la residència de persones grans Torreblanca, ubicada a la localitat de Sant Joan les Fonts (La Garrotxa).

Titulació requerida: Grau/ Diplomatura en Infermeria acabada.

Idiomes: Castellà i/o Català

Carnet de conduir i vehicle propi: Valorable.

Jornada: 40 hores setmanals.

Salari: a convenir amb el/la professional. En cas de que la persona hagi de fer un canvi de domicili, l’empresa es farà càrrec de l’allotjament durant un temps per facilitar la mudança.

Horari: de dimarts a dijous en horari de matins. Divendres i dilluns alterns en horari de matins i tardes. Dissabtes i diumenges alterns en horari de matins.

Data d’incorporació: a negociar segons disponibilitat del/de la professional.

**FUNCIONS:**

* Elaborar el Pla d’atenció d'infermeria (PAI).
* Participar en les sessions interdisciplinàries per tal d’elaborar, avaluar i modificar el Pla individual d’atenció de cada persona.
* Fixar els objectius adreçats al manteniment o a la recuperació de l'estat de salut i de l'autonomia funcional.
* Afavorir la integració dels familiars en el procés d’atenció i en la cobertura de les necessitats afectives i relacionals de la persona, conjuntament amb la resta de l’equip.
* Aplicar les tècniques pròpies d’infermeria.
* Preparar, distribuir, administrar i fer el seguiment de la medicació i dels tractaments prescrits pel professional mèdic.
* Programació i l’organització de les tasques assistencials i administració dels medicaments.
* Establir la comunicació interna per tal de garantir la continuïtat assistencial.
* Avaluació continuada de les necessitats bàsiques de les persones.
* Potenciar mesures preventives i d’educació sanitària en coordinació amb els equips d’atenció primària. Planificar i realitzar actuacions d’educació sanitària.
* Participar en l’elaboració i la revisió periòdica dels protocols assistencials en el camp de la infermeria.
* Participar en l’elaboració de la memòria anual d’activitats del centre i altres estudis i treballs, facilitant les dades relatives a l’àmbit de la seva competència.